Το περίφημο κεμπάπ του Τόμας
Νόστιμο και ζουμερό κεμπάπ από μοσχαρίσιο και αρνίσιο κιμά, το τρώμε σκέτο ή το βάζουμε σε πίτα σουβλακιού με ντομάτα και κρεμμύδι.
600 γρ. αρνίσιος κιμάς από σπάλα (περασμένος μία φορά από τη μηχανή του κιμά), 400 γρ. μοσχαρίσιος κιμάς από ελιά (περασμένος μία φορά από τη μηχανή του κιμά), 6 κρεμμύδια μεγάλα, κατά προτίμηση κοκκινόφλουδα, ψιλοκομμένα, 250 γρ. τριμμένη φρυγανιά, 10 γρ. αλάτι
Για να ετοιμάσουμε το κεμπάπ του Τομάς σε ένα μπολ ρίχνουμε όλα τα υλικά και τα ζυμώνουμε για 3-5 λεπτά, μέχρι να σχηματιστεί ένα ομοιογενές και αφράτο μείγμα.Πλάθουμε το μείγμα σε μακρόστενα κεμπάπ πάχους 2,5 εκΠροθερμαίνουμε το γκριλ του φούρνου, λαδώνουμε καλά τη σχάρα και τοποθετούμε ακριβώς κάτω από τη σχάρα ένα ταψί με λίγο νερό, ώστε να πέφτουν μέσα τα υγρά και τα λίπη του ψησίματος.Παίρνουμε 10 μεταλλικές και πλατιές σούβλες (αν δεν έχουμε, παίρνουμε 20 καλαμάκια από μπαμπού και τα μουλιάζουμε σε νερό για λίγα λεπτά, ώστε να μην καούν κατά το ψήσιμο) και περνάμε τα κεμπάπ, πιέζοντάς τα με τα δάχτυλά μας να κολλήσουν στις σούβλες.Τα βάζουμε στη σχάρα και τα ψήνουμε για περίπου 20 λεπτά, γυρίζοντάς τα τακτικά, ώστε να ψηθούν ομοιόμορφα από όλες τις πλευρές.
Ανάμεικτος κιμάς,Κρεμμύδι